ويكيپيديا:لحكام د لمحتوى - اللوغة هادي صفحة ديال لحكام د لموسوعة. هاد صفحة محمية و مايمكنش يبدل فيها غير مستخدم أمغار. روابط نقاشات المصادقة: 1 - لحكام لكبار طريقة لبني ديال لوغة - جماعة د ويكيپيديا ب الداريجة هي لي كاتبني لقواعد ديال لكتبة د لوغة د لموسوعة ب شكل تعاوني و تجريبي Empirique. - الساس د لقواعد د لكتابة هو لمحتوى لي كايتبنا ف ويكيپيديا ب الداريجة. - ما يمكنش يتفرضو على لمساهمين ف لموسوعة شي قواعد د لكتابة جايين من برا لموسوعة. - لموسوعة ف لبدية ديالها كاتعطي ل أي عضو لحرية باش يكتب ب الداريجا لي كاتريحو و لي موالف كايستعمل. - لعملية ديال تثبيت د لقواعد كاتدوز من نقاشات محددة و ماشي عامة ف صفحة د ميزان لكلام: أي قاعيدة تافقات عليها جماعة كاتقيد ف صفحة د لحكام و كاتولي إلزامية على لمحررين. - إمغارن د لموسوعة لازم عليهوم يسيرو نيقاشات د ميزان لكلام و يديرولهوم خلاصات باينة. - ف لبني د كلمات جداد و ب دات ف لمواضيع لعيلمية ولا ب نسبة ل لمفاهيم لمجردة لي يمكن ما يكونش عندها كلمتها ف الداريجا لمحررين خاصهوم يحاولو على قدر جهدهوم باش يديروه مع جماعة د ويكيپيديا ب الداريجة. - كل كلمة جديدة بناتها جماعة خاصها تتقيد ف ويكيقاموس ب الداريجة. صواب ف لوغة - ب صفة عامة أي موساهيم عندو لحرية باش يستعمل أي كلمة ب الداريجا ف لمقالات. - ويكيپيديا ب الداريجة مشروع ديال موسوعة و صعيب يتقال فيه أن شي كلمة خاسرة ولا حشومة ولا ما يمكنش تقال. - خاص يعرف هاداك اللي تيكتب مقالة يختار كلمة على حساب السياق اللي تيكتب فيه و لموضوع. شي مرات تقدر تكون لكلمة صالحة تكون ف ويكي قاموس كتر من ويكيبيديا بحال دابا. - واخا هاكاك أي محرر شاف أن شي كلمة ولا أسلوب تستعملو ف لمقالات يمكن يكونو ماشي مقبولين يمكن ليه يقتارح حكام محددين لديك لكلمة و يطرحهوم ل نيقاش ف ميزان لكلام. كيفاش كاتطبق لحكام د لوغة عمليا لموضوعلموشكيلشكون يقدر يطرحوكيفاششكون كاينسقهافين كايدار لقرار خاص تتحط قاعدة د لوغةأي محرر ف لموسوعة ب شرط يكون فايت 50 تبديل و عندو 10 د التبديلات ف 6 شهور اللخرةخاص تتحل حلقة نيقاش ف ميزان لكلام و تقرر واش تقبل لقاعيدة ولا ترفضها ويلا قبلاتها تحدد واش لقاعيدة إلزامية ولا غير توجيهية.ضروري ينسقها شي أمغارسوا كانت لقاعيدة مقبولة ولا مرفوضة خاصها تتحط ف كناش لقواعد. لقواعد لمرفوضة كاتحط ف فقرة بوحدها ف لكناش. خاصنا نخلقو كلمة جديدة ما كايناشأي محرر ف لموسوعة ب شرط يكون فايت 50 تبديل و عندو 10 د التبديلات ف 6 شهور اللخرةخاص تتحل حلقة نيقاش ف ميزان لكلام و تحاول جماعة توضع قتيراحات يمكن ل جماعة تقبل كتر من قتيراح واحد ل نفس لكلمة. يمكن نفس لحلقة تبني بزاف د لكلمات دقة وحدة يلا كانو ف نفس لمجال عندهوم جدر واحد ولا عندهوم بنية موحدة. ضروري ينسقها شي أمغارلكلمات جداد كايتقيدو ف كناش لكلمات جداد على حساب لجدول د لكلمة. لأمغار خاصو ف تنسيق ديالو يتأكد أن لحقول د لجدول كاملين تناقشو ف لحلقة و تافقات عليهوم جماعة. شي كلمة خالقة موشكيل ديال صواب ف لهدرةأي محرر ف لموسوعة ب شرط يكون فايت 50 تبديل و عندو 10 د التبديلات ف 6 شهور اللخرةخاص تتحل حلقة نيقاش ف ميزان لكلام و تكون متعلقة غير ب كلمة وحدة ماشي نيقاشات مترعة. لي طرح لموشكيل خاصو يشرح مزيان ف شمن مستوى لكلمة خالقة مشاكيل و يعطي أمتيلة من لموسوعة. لقواعد لمطلقة يعني يتشكا شي واحد من شي كلمة ما مستعملها حد ف لموسوعة ما مقبولاش ف هاد لباب. ضروري ينسقها شي أمغارعلى حساب شنو قررات حلقة نيقاش. زوم على لقضية د تنسيق تنسيق كايعني أن لأمغار خاصو يتأكد أن لموضوع محدد مزيان ماشي مترع و فضفاض يسير نيقاش تا يحصل لإيجماع يدير لخلاصة و صيغة لقاعيدة ولا لكلمة جديدة و يحطها ف كناش لقواعد ولا كناش لكلمات جداد. لأمغار خاصو يحرص على أن راي نيهائي خاص يساهمو فيه محررين كايكتبو بزاف ف لموسوعة و يخلي لي ما كايكتبوش بزاف تاهوما يعبرو على راي ديالهوم. زوم على جدول لكلمات جداد لكلمةتعريف مختاصرلمقابلات ديالها عربية - فرنسية - إنجليزيةتأثيل - إيتيمولوجي و معاه ليان د حلقة نيقاش نوع ديالها سمية - فيعل - مصدر مرادفات ديالهاتفاصيل لغوية جنس - لجمع ديالها دخلة ديالها ف ويكيقاموس - لكلمة: ب شكل لمفرد ديالها بلا تعريف ب ليان ديالها يلا كانت لمقالة ديالها كاينة. - تعريف: يكون مختاصر بزاف. - لمقابلات ديالها: باش يسهال تتفهم ب زربة حبدا يتزادو ليانات د لمقالات ديالهوم. - إيتيمولوجي: لأصل د كيفاش تبنات لكلمة و تما يتزاد ليان د حلقة نيقاش لي خرجات منها لكلمة. - نوع ديالها: يعني واش سمية ولا فيعل ولا مصدر نواع خرين يمكن يتزادو على حساب لحاجة و لغرق د تفاصيل لي بغينا. - مرادفات ديالها: كلمات خرين يلا كانو ب داريجة كايعنيو نفس لحاجة. هنا خاص لأمغار أن دوك لمرادفات تاهوما كاينين دخلات ديالهوم ف ويكيقاموس. - تفاصيل لغوية: يعني واش كلمة دكر ولا نتوة كيفاش كايكون لجمع ديالها و كيفاش شكل د لكتبة ديالها يمكن يتحول ف نيسبة متلا. - دخلة ديالها ف ويكيقاموس: ليان د صفحة ديالها ف ويكيقاموس على قدر لإمكان. مؤشرات تتبع د لحكام لمؤشرلقيمةتاريخ عدد لقواعد لي مقيدين ف كناش لقواعد411 أكتوبر 2020 عدد لموساهيمين لي شاركو ف لحلاقي د نيقاش د لقواعد معدل6.511 أكتوبر 2020 عدد لكلمات لي مقيدين ف كناش لكلمات جداد011 أكتوبر 2020 عدد لموساهيمين لي شاركو ف لحلاقي د نيقاش على لكلمات جداد011 أكتوبر 2020 عدد لحلاقي د نيقاش لي تدارو على مشاكيل صواب ف لهدرة011 أكتوبر 2020 عدد لموساهيمين لي شاركو ف لحلاقي د نيقاش على مشاكيل صواب ف لهدرة011 أكتوبر 2020